TV 2 Direkte

**TV 2 Direkte** (tidligere bare **TV 2**) er en norsk reklamefinansiert tv-kanal som er eid av TV 2 Gruppen. Kanalen startet sine sendinger 5. september 1992. Kanalen driver kommersiell allmennkringkasting og sender nyheter, aktualitetsprogrammer, sport og underholdning.

TV 2 Direkte sender fra Media City Bergen med alle redaksjoner i tillegg til administrasjon. Kanalen har også avdelingskontorer i Tromsø, Bodø, Trondheim, Ålesund, Hamar, Oslo, Kristiansand (nedlagt i 2017) og Stavanger.

Kanalen hadde en markedsandel på 18,3 prosent i 2016, en liten økning på 0,1 prosentpoeng fra året før.

## Historie
### 1991–1994
#### Stortinget åpner for riksdekkende reklame-TV
Stortinget åpnet i 1990 opp for at det kunne etableres et reklamefinansiert alternativ til NRK. Konsesjonen ble utlyst 31. januar 1991, med krav om at ingen eiere kunne eie mer enn 20 prosent av aksjene i kanalen. Det var mange interessenter for konsesjonen, og blant andre Schibsted, Egmont, Orkla, en gruppering rundt Rolf Wesenlund og Arne Fjørtoft og en investorgruppe kalt NTN gikk med planer om å søke på konsesjonen. Konsesjonen ble vunnet av TV 2 AS i 1991. Selskapet var et konsortium eid av Schibsted, Vital Forsikring, Gutenberghus, NTN, Selvaag, Bergens Tidende og Sissel Ditlevsen.

#### Åpningen av kanalen
TV 2 hadde sin offisielle åpning 5. september 1992 med showet *For første gang* ledet av Dan Børge Akerø. Showet var en samsending med NRK, og ble sett av 1,7 millioner seere. Åpningsprogrammet var delt inn i flere etapper med undertitlene «For andre gang», «Hver gang» og «Godt i gang». ''21 Nyhetene'' var det neste ordinære programmet på åpningsdagen. Kvelden ble avsluttet med den amerikanske filmkomedien ''Svindlere med stil''.

Ordinære sendinger startet dagen etterpå med sending av en eliteseriekamp mellom Viking Fotballklubb og Rosenborg Ballklub, en konsert med Oslo Gospel Choir i tillegg til nyheter, sport og en dokumentar. I tillegg hadde de amerikanske seriene *[[Flipper]]* og *Et vilt liv* plass på sendeskjemaet.

Den første uken på kanalen ga seerne premierer på kanalens egne produksjoner som *[[VTV (TV-program)|VTV]]*, *[[Askeladden (TV-serie)|Askeladden]]* og *[[Holmgang (TV-program)|Holmgang]]*, i tillegg til utenlandske serier som *[[Cheers]]*, *Den nakne pistol* og *[[Hverdagsliv]]*.

## Dekningsgrad
Ved oppstarten i 1992 var dekningsgraden på rundt 60&nbsp;prosent, noe som innebar et seerpotensial på opptil 2,5 millioner. I 1994 var dekningsgraden kommet opp i 90&nbsp;prosent.

## Markedsandeler
I 2016 hadde TV 2 en markedsandel 18,3 prosent – opp 0,1 prosentpoeng fra 2015, men samtidig ned 2,9 prosentpoeng fra 2014.

## Eier

Den opprinnelige eierbegrensningen for TV 2 fra 1992 på 20 prosent ble senere opphevet, og TV 2 Gruppen AS eies fra januar 2012 hundre prosent av danske Egmont.

9. januar 2012 ble det offentliggjort at Egmont kjøpte A-pressens eierandel på 50&nbsp;prosent for 2,1 milliarder kroner og dermed kom til å eie hundre prosent av TV&nbsp;2. Etter 2000 lanserte TV 2 Gruppen flere søsterkanaler, og gruppen tilbyr flere separerte kanaler.

## Mest sett
Listen viser de mest sette premierevisningene (analoge visninger) av TV-programmer på TV&nbsp;2s analoge kanaler (per 2017):
# Håndball-VM 2011 for kvinner – finalekampen mellom Norge–Frankrike:  (18. desember 2011)
# ''Farmen kjendis'' (Norge) sesong 1 (2017) – finalen:  (12. februar 2017)
# ''Idol'' sesong 3 (2005) – finalen:  (20. mai 2005)
# OL i Sotsji: Langrenn, stafett for menn:  (16. februar 2014)
# ''World Idol'':  (1. januar 2004)
# Håndball-VM 1997 for kvinner – finalekampen mellom Norge og Danmark:  (14. desember 1997)
# Fotball-EM: Norge–Slovenia:  (21. juni 2000)
# Håndball-VM 1999 for kvinner – finalekampen mellom Norge og Frankrike:  (12. desember 1999)
# *Nyhetene 21:00*:  (1. januar 2004)
# Fotball: Polen–Norge:  (13. oktober 1993)
# *[[Farmen]]* sesong 2 – finalen:  (2. november 2003)
# Håndball-EM 2004 for kvinner – finalekampen mellom Norge og Danmark:  (19. desember 2004)
# *Nyhetene 21:00*:  (5. april 1999)

Kilde: MMI/Norsk TV-Meterpanel (1992–1999) og TNS Gallup (2000–2005).

## Kjente profiler

## Se også
*Lister over norske TV-programmer

## Referanser


## Litteratur

Finn H. Andreassen (2004). *Subjektivt kamera. Bak kulissene i mediehuset TV 2.* Kagge. ISBN 82-489-0381-8

## Eksterne lenker
* 
* 
* TV 2s konsesjonsvilkår 2003–2009